荔枝角站

茘枝角站係港鐵嘅一個鐵路車站，位於九龍深水埗區長沙灣長沙灣道工商貿區地底，喺1982年5月17號啟用。車站設有2個月台。

荔枝角站雖然叫做「茘枝角」，但唔喺荔枝角，係喺長沙灣。車站用咗橙紅色做主要色調，喺車站出入口就用粉紅色做主調。

車站結構

車站樓層

車站月台 
荔枝角站設有2個月台，各月台都裝有月台幕門。1號和2號月台係一個島式月台，起喺長沙灣道地底，處理荃灣綫往荃灣方向列車，和荃灣綫往中環方向。

車站大堂 
荔枝角站屬於中型車站，荔枝角站位於工商貿區，平日有一定人流，所以前地鐵公司喺2007年開始進行車站翻新工程，更換車站內燈光系統同埋為車站商店、客務中心進行翻新，以及增建升降機等。

現時，荔枝角站內提供唔同類型嘅商店畀乘客買嘢，例如有7-Eleven便利店、麵包糕餅店、時裝店、外賣店、旅行社、恒生銀行等零售業及服務業，增加港鐵公司非車務收入同埋方便乘客買嘢。而車站現正進行翻新工程，包括更換大堂同月台嘅地板，係港鐵市區綫中唯一一個全車站更換地板嘅工程，而喺車站月台增加配電站工程亦即將完工。

此外，站內有唔少自助服務設施畀乘客享用，包括恒生銀行及中銀香港自動櫃員機、及自動售賣機等。車站內更設有香港郵政郵箱，方便乘客寄信。

車站出口 
荔枝角站設有4個車站出口，出口主要連接長沙灣工貿區同埋鄰近嘅住宅區，部份出口近住主要街道同公共運輸交匯處，方便乘客轉乘唔同交通工具。

A - 長沙灣廣場
碧海藍天、泓景臺／泓景匯商場、億京廣場、長沙灣廣場、深水埗運動場
設有失明人士引導徑往返地面
B - 大南西街
B1 - 香港中心、青山道、長沙灣道、香港紗廠、九龍廣場、麗新商業中心、半島大廈、大南西街
B2 - 長沙灣道、利豐大廈、萬利中心 
C - 通州西街
青山道、安泰大廈、香港工業中心、荔枝角懲教所、荔枝角收押所、潮流工貿中心、通州西街、通源工業大廈
設有輪椅輔助車服務往返地面
D - 荔枝角道
D1 - 長荔街
D2 - 長善街、D2 Place一期、二期、長沙灣警署
D3 - 昇悅居

D4 - 宇晴軒、碧海藍天、泓景臺、海麗邨

鄰接車站

接駁交通 
九巴：
 2B - 竹園邨 ↔ 長沙灣
2F - 慈雲山 ↔ 長沙灣
30 - 荃威花園 ↔ 長沙灣
72 - 太和 ↔ 長沙灣
86C - 利安 ↔ 長沙灣
其他路線：2A、2X、6、6C、6D、6X、30X、31B、32、33A、35A、36A、36B、37、40、40A、41、42、42A、43C、44、45、46、52X、58X、59A、59X、60X、66X、67X、68X、69X、86、86A、98C、98S、214、234X、238X、240X、265B、270B、272E、272P、286C、286P、286X、X6C
城巴：
A20、E21、E21A、E21B、E21C、E21D、N21、N21A、NA20
 新巴：
795P、795X
過海隧道巴士：
102、102P、171、171A、171P、904、905、905A、936、936A、970X、X970、N122、N171
專線小巴：
44A - 海麗邨 ↺ 荔枝角站
97A - 長沙灣 ↔ 華景山莊

利用狀況 
荔枝角站啟用初期，由於車站設於長沙灣工貿區，因此平日時間都有唔少乘客返放工同交收貨物，非常繁忙，而且茘枝角站係最近深水埗運動場嘅港鐵站，所以亦有唔少參加陸運會嘅學生使用。西九龍新填海區屋苑或屋邨入伙，使部份居民利用車站搭港鐵前往市區。而且附近設有成衣批發嘅購物中心，加上新落成同起緊嘅新式商業大廈及酒店，都令荔枝角站人流不斷上升。

不過唔少路經此站嘅速遞員都鋌而走險，搬緊重物嗰陣用普通閘機，甚至推住手推車用扶手電梯，情況令人關注。

車站歷史 

荔枝角站位於九龍西深水埗以北至美孚新邨以南一帶嘅一片嘅19世紀末填海土地上嘅北面。原本係一個長長嘅沙灘及海邊，故此地名叫長沙灣。

荔枝角站A出口原本喺長沙灣道行人道旁邊，當「長沙灣廣場」落成之後，該出口搬到建築物內，即係而家嘅位置。

車站名 
荔枝角站計劃嗰時原名長沙灣站，但因當時長沙灣站用咗個名，最後先依該區西部嘅荔枝角改名荔枝角站。然而，嚴格嚟講，車站位置唔喺荔枝角，而係喺成個長沙灣西北面，而長沙灣廣場同深水埗運動場都係接近荔枝角站，唔近長沙灣站。因此，唔少市民誤以為荔枝角站喺荔枝角中心地帶而落錯車。另一方面，美孚新邨以東嘅山頭先係真正嘅荔枝角。因為咁，部份人誤以為呢個站一帶係荔枝角一部份。

「荔」與「茘」
另一方面，荔枝角站個「荔」字，喺站內範圍被寫成「茘」字。有傳聞指係因為當時承辦興建地鐵工程嘅日本財團，製作車站名嘅字型時，未有留意到「荔」嘅中文漢字同日文漢字寫法唔同，所以用咗「茘」呢個日文漢字寫法。而另一種說法係指「茘」呢種寫法喺舊時先係正寫，例如喺《康熙字典》中查到，所以當時先用咗「茘」而唔係而家正寫「荔」。

上一站‧下一站

列車班次

港鐵公司－荔枝角站街道圖
 港鐵公司－荔枝角站位置圖
 港鐵公司－荔枝角站列車服務時間

長沙灣
深水埗區港鐵車站